Babelscape/SREDFM huggingface dataset:
Σχολή της Αβινιόν

thumb|200px|«Τρίπτυχο της Ανάστασης του Λαζάρου», Νικολά Φρομάν, κεντρικό τμήμα, 1461, Πινακοθήκη Ουφίτσι, Φλωρεντία, Ιταλία.Με τον όρο Σχολή της Αβινιόν (γαλλικά: "École de peinture d'Avignon") είναι γνωστό ένα σύνολο έργων (corpus) υστερογοτθικής ζωγραφικής που φιλοτεχνήθηκαν στην και γύρω από την πόλη της Αβινιόν στη Νότια Γαλλία, από το δεύτερο μισό του 14ου αιώνα μέχρι το δεύτερο μισό του 15ου αιώνα. Η εποχή αυτή συνδέεται με την προσωρινή μεταφορά της Παπικής Έδρας από τη Ρώμη στην Αβινιόν, γεγονός που άσκησε έλξη σε πολλούς καλλιτέχνες της εποχής.

thumb|left|280px|H "Πιετά της Villeneuve-lès-Avignon", περ. 1455, έργο της που αποδίδεται στον Ανγκεράν Καρτόν, Μουσείο του Λούβρου, Παρίσι, Γαλλία.Υπό την καθοδήγηση του Σιμόνε Μαρτίνι (περ. 1284–1344), το παπικό ανάκτορο στην Αβινιόν και άλλα κοσμικά κτίρια της περιοχής διακοσμήθηκαν με τοιχογραφίες. Η πόλη υπήρξε ένα από τα κανάλια δια μέσου των οποίων η ιταλική τέχνη του 14ου αιώνα έγινε γνωστή στη Γαλλία. Μέχρι τις αρχές του 15ου αιώνα η φλαμανδική τέχνη είχε φτάσει στην πόλη, ενοποιώντας σε κοινό μείγμα την ιταλική με τη βορειοευρωπαϊκή τεχνοτροπία. 

Στα έργα αυτά είναι εμφανείς επιρροές τόσο ιταλικές όσο και φλαμανδικές, αντίθετα με την παραγωγή της ίδιας εποχής στη βόρεια Γαλλία, η οποία ήταν αποκλειστικά φλαμανδικού χαρακτήρα.

Η τέχνη της Αβινιόν, όπως και της κοντινής Αιξ-αν-Προβάνς και άλλων κέντρων της ευρύτερης περιοχής της Προβηγκίας, επιδεικνύει ορισμένες από τις σημαντικότερες εξελίξεις στην γοτθική γαλλική ζωγραφική. Η καλλιτεχνική δραστηριότητα στην πόλη άσκησε επιρροή με τη σειρά της στη γαλλική ζωγραφική του ύστερου 15ου και του 16ου αιώνα.
Πετίτ

Ο Αρμάντο Γκονσάλβες Τεϊσέιρα (γεννημένος στις 25 Σεπτεμβρίου 1976), πιο γνωστός ως Πετίτ, είναι ένας Πορτογάλος ποδοσφαιριστής, ο οποίος αγωνίζεται για λογαριασμό της Μποαβίστα, ομάδας της Β' Κατηγορίας Πορτογαλίας, ως αμυντικός μέσος.

Έλαβε το παρατσούκλι "Πετίτ" λόγω του μικρού ύψους του, αλλά και επειδή γεννήθηκε στην Γαλλία. Έγινε επίσης γνωστός ως "Pitbull" από τους οπαδούς, λόγω του άγριου τρόπου παιχνιδιού του, σε συνδυασμό με το εξαιρετικό σουτ που διαθέτει από μεγάλες αποστάσεις.

Αφού βοήθησε την Μποαβίστα να κατακτήσει το πρώτο και μοναδικό πορτογαλικό πρωτάθλημα της ιστορίας της, κατάφερε να μετρήσει συνολικά πάνω από 200 επίσημες συμμετοχές με την Μπενφίκα, κατακτώντας άλλους τρεις τίτλους μαζί της. Πέρασε επίσης αρκετές σεζόν στην Γερμανία με την ΦΚ Κολωνία, αλλά τα τελευταία του χρόνια σημαδεύτηκαν από πολλά προβλήματα τραυμτισμών.

Ώντας Πορτογάλος διεθνής κατά την δεκαετία του 2000, ο Πετίτ εκπροσώπησε την χώρα του σε δύο Παγκόσμια Κύπελλα – τερματίζοντας τέταρτος στο Παγκόσμιο Κύπελλο του 2006 – καθώς και σε ανάλογο αριθμό Ευρωπαϊκών Πρωταθλημάτων.
Επιχείρηση Βεζερύμπουνγκ

Με την επωνυμία Επιχείρηση Βεζερύμπουνγκ (γερμ. Unternehmen Weserübung) αναφερόταν η επιχείρηση εισβολής της Ναζιστικής Γερμανίας στη Δανία και στη Νορβηγία κατά τον Β΄ Παγκόσμιο Πόλεμο. Το κωδικό αυτό όνομα σημαίνει «επιχείρηση άσκηση στον Βέζερ». Ημερομηνία έναρξης της επιχείρησης είχε οριστεί η 9η Απριλίου 1940. Η Δανία καταλήφθηκε σχεδόν χωρίς μάχες, η Νορβηγία, ύστερα από χερσαίες μάχες και ναυμαχίες, που διήρκεσαν ένα σχεδόν μήνα, περιήλθε στην κατοχή της Ναζιστικής Γερμανίας. Η Γερμανία εξασφάλισε, έτσι, την αποκαλούμενη «οδό του σιδήρου», χάρη στην οποία ανεφοδιαζόταν με σουηδικό σιδηρομετάλλευμα, αλλά το τίμημα γι' αυτό ήταν υψηλό για το Γερμανικό ναυτικό, το οποίο έχασε σημαντικές δυνάμεις από τα σκάφη επιφανείας που διέθετε. Στη Νορβηγία εγκαταστάθηκε Ναζιστικό καθεστώς υπό τον Βίντκουν Κουίσλιγκ.
Παναρέα

Η Παναρέα (ιταλ. "Panarea") είναι το έβδομο μεγαλύτερο νησί των Αιολίδων νήσων. Έχει έκταση 3,4 τ. χλμ. και πληθυσμό 241 κατοίκους (2001). Πρωτεύουσα του νησιού είναι το San Pietro.
Αμερικανικό Εθνικό Ίδρυμα Προτυποποίησης

Το Αμερικανικό Εθνικό Ίδρυμα Προτυποποίησης (αγγλικά: "American National Standards Institute", ANSI) ιδρύθηκε τον Οκτώβριο του 1918 και είναι ένας μη κερδοσκοπικός οργανισμός που εκπροσωπεί περισσότερες από 125.000 εταιρείες και 3,5 εκατομμύρια επαγγελματίες. Ο ANSI έχει την έδρα του στην Ουάσινγκτον και είναι ο αμερικανικός εκπρόσωπος του Διεθνούς Οργανισμού Προτυποποίησης (International Organization for Standardization - ISO) και της Διεθνούς Ηλεκτροτεχνικής Επιτροπής (International Electrotechnical Commission - IEC), μέσω της Εθνικής Επιτροπής Ηνωμένων Πολιτειών (U.S. National Committee - USNC).
Δημόσια Κεντρική Βιβλιοθήκη Δράμας

Η Δημόσια Κεντρική Βιβλιοθήκη Δράμας ιδρύθηκε το 1953 από το Υπουργείο Παιδείας και Θρησκευμάτων, με τη συμβολή της Μητροπόλεως Δράμας, του Δήμου Δράμας, του Επαγγελματικού και Βιοτεχνικού Επιμελητηρίου Ν. Δράμας και τέλος του Εμπορικού και Βιομηχανικού Επιμελητηρίου Δράμας. Η αρχική συλλογή της αποτελούνταν από δωρεές ανθρώπων του πνεύματος αλλά και από απλούς πολίτες που θέλησαν να ενισχύσουν την βιβλιοθήκη. Είναι Νομικό Πρόσωπο Δημοσίου Δικαίου, το οποίο το 1998 μετατράπηκε από Δημόσια Βιβλιοθήκη σε Δημόσια Κεντρική Βιβλιοθήκη, διευρύνοντας το ρόλο και τις αρμοδιότητες της και απευθύνεται στο ευρύ κοινό που την επισκέπτεται και κύριος σκοπός της είναι να καλύπτει τις πληροφοριακές ανάγκες των χρηστών της για την καλύτερη εξυπηρέτηση τους, να τους παρέχει υπηρεσίες και πρόσβαση σε πηγές πληροφόρησης και να αποτελεί πολιτιστικό πυρήνα στον δήμο και την περιφέρεια με προώθηση της γνώσης, της μόρφωσης και του πολιτισμού. Η συλλογή της καλύπτει όλο το φάσμα της γνώσης και αποτελείται από περίπου 61.200 τόμους βιβλίων και 12.850 τόμους περιοδικών, λογοτεχνικών, επιστημονικών, λαογραφικών, οικολογικά, διακόσμησης, υγείας, κλπ. Για την ταξινόμηση του υλικού της χρησιμοποιεί το Διεθνές Ταξινομικό Σύστημα Dewey (DDC). Παράλληλα, οργανώνεται και εμπλουτίζεται βάσει των αναγκών των χρηστών της και απασχολεί εκπαιδευμένο προσωπικό.
Ίδρυμα Βιβλιοθηκονόμων και Επαγγελματιών της Πληροφόρησης

Το Ίδρυμα Βιβλιοθηκονόμων και Επαγγελματιών της Πληροφόρησης(αγγ: Chartered Institute of Library and Information Professionals (CILIP) ιδρύθηκε το 2002 με έδρα το Λονδίνο και εκπροσωπεί τους βιβλιοθηκονόμους και τους επιστήμονες της πληροφόρησης που δραστηριοποιούνται εντός του Ηνωμένου Βασιλείου. Διοικείται από το Συμβούλιο (CILIP Council), το οποίο συνίσταται από 12 Σύμβουλους (Councillors) και διαχειρίζεται τις υποθέσεις του Ιδρύματος. Επιπλέον, σε ετήσια συχνότητα πραγματοποιεί Γενική Συνέλευση (Annual General Meeting), κατά την οποία τα μέλη του έρχονται σε επαφή και λαμβάνουν αποφάσεις για μείζονα θέματα του Ιδρύματος.
Δημοκρατία της Κορυτσάς

Η Δημοκρατία της Κορυτσάς (ή της Κόρτσα ή Κόρτς) ήταν αυτόνομη περιοχή που δημιουργήθηκε από τη Γαλλία στην περιοχή της σημερινής Κόρτσα, στη σημερινή Νότια Αλβανία, κατά τη διάρκεια του Α' Παγκοσμίου Πολέμου.
Γνάθος

thumb|200px|Το οστό της κάτω γνάθουΓνάθος είναι οστό του κρανίου, που καταλαμβάνει το μέσο εμπρόσθιο και κατώτερο τμήμα του. Καλύπτεται εν μέρει από δέρμα (εξωτερικά), ενώ εσωτερικά σχηματίζει την κοιλότητα του στόματος και καλύπτεται από βλεννογόνο. Αποτελείται από δυο επιμέρους οστά, την άνω γνάθο, που είναι ακίνητη, και την (κινητή) κάτω γνάθο, η οποία είναι το μόνο κινητό οστό του κρανίου. Τα δυο αυτά οστά συνδέονται μέσω της κροταφογναθικής άρθρωσης (ΚΓΑ) η οποία σχηματίζεται από την κροταφική γλύνη της άνω γνάθου και τον κόνδυλο της κάτω γνάθου. Στο κυρίως σώμα αμφότερων των γνάθων βρίσκονται τα φατνία, κοιλότητες μέσα στις οποίες εδράζονται οι ρίζες των δοντιών. 

Η κύρια λειτουργία των γνάθων σχετίζεται με τη μάσηση, στην οποία λαμβάνουν μέρος, με παθητικό τρόπο η άνω και με ενεργητικό η κάτω. Ένα πλήθος μυών, όπως ο μασητήρας μυς, ρυθμίζουν τις κινήσεις της κάτω γνάθου, οι οποίες ελέγχονται από συνδέσμους, όπως λ.χ. ο αγκιστρογναθικός, που με την παρουσία του περιορίζει το άνοιγμα του στόματος σε φυσιολογικά όρια. Σε περίπτωση κατάγματος των γνάθων, λόγω ατυχήματος, εφαρμόζεται η διαγναθική ακινητοποίηση και ο ασθενής τρέφεται δια σωλήνος ο οποίος εισέρχεται στο στόμα από το οπίσθιο πέρας του οδοντικού φραγμού. Η Κροταφογναθική άρθρωση (ή διάρθρωση) λαμβάνει επίσης μέρος (δευτερευόντως) στη διαδικασία της κατάποσης, της ομιλίας και του γέλωτα.

Στον άνθρωπο το πάχος των γνάθων ποικίλλει ανά ηλικία και φύλο, είναι δε καθοριστικός παράγοντας για την εφαρμογή οδοντικών εμφυτευμάτων, σε περίπτωση νωδότητας. Από την κάτω γνάθο διέρχεται το κάτω φατνιακό νεύρο, που αποτελεί κλάδο του τριδύμου νεύρου. Με την πάροδο του χρόνου, τα οστά των γνάθων απορροφούνται, προς τα έσω αυτό της άνου γνάθου και προς τα έξω το αντίστοιχο της κάτω γνάθου (προγναθισμός). Ωστόσο, ο προγναθισμός μπορεί να ενυπάρχει και σε νεαρά άτομα. 

Το οστό των γνάθων είναι ιδιαίτερα ευαίσθητο σε περιπτώσεις ακτινοθεραπείας η οποία εφαρμόζεται για τον καρκίνο και μπορεί στη συνέχεια να προσβληθεί από οστεοακτινονέκρωση, που είναι μια επικίνδυνη επιπλοκή.
Δημοκρατικό Ενωτικό Κόμμα

Το Δημοκρατικό Ενωτικό Κόμμα (αγγλ. "Democratic Unionist Party") είναι πολιτικό κόμμα της Βόρειας Ιρλανδίας. Είναι το μεγαλύτερο κόμμα στην Εθνοσυνέλευση της Βόρειας Ιρλανδίας ενώ, μαζί με το Ενωτικό Κόμμα του Άλστερ, είναι τα δύο μεγαλύτερα κόμματα της Ιρλανδίας που τάσσονται υπέρ της παραμονής της Βόρειας Ιρλανδίας στο Ηνωμένο Βασίλειο. 

Το κόμμα ιδρύθηκε το 1971 από τον Ίαν Πέσλεϊ και τωρινός αρχηγός του είναι η Άρλιν Φόστερ. Έχει στενούς δεσμούς με την προτεσταντική εκκλησία, ειδικότερα με την Ελεύθερη Πρεσβυτεριανή Εκκλησία του Άλστερ που ιδρύθηκε από τον Πέσλεϊ, ενώ θεωρείται ως προτεσταντικό κόμμα. 

Μετά τη Συμφωνία του Αγίου Ανδρέα του Οκτωβρίου του 2006, το Δημοκρατικό Ενωτικό Κόμμα συμφώνησε με το Ιρλανδικό ρεπουμπλικανικό Σιν Φέιν για διαίρεση των εξουσιών ανάμεσα στα δύο κόμματα στη Βόρεια Ιρλανδία. Μετά την πραγματοποίηση της συμφωνίας, πραγματοποιήθηκε εσωτερικός διχασμός στο κόμμα. Πολλά από τα ηγετικά του στελέχη, όπως οι βουλευτές Νάιτζελ Ντοντς, Ντέιβιντ Σίμπσον και Γκρέγκορι Κάμπελ βρέθηκαν ενάντια στην απόφαση του Πέσλεϊ. Η συντριπτική πλειοψηφία των βουλευτών του κόμματος συμφώνησε με την απόφαση του κόμματος, ωστόσο ο μοναδικός βουλευτής του κόμματος στο Ευρωπαϊκό Κοινοβούλιο Τζιμ Άλιστερ και επτά δημοτικοί σύμβουλοι αποχώρησαν από το κόμμα, ιδρύοντας έτσι το κόμμα Παραδοσιακή Ενωτική Φωνή τον Δεκέμβριο του 2007.

Το κόμμα είναι το μεγαλύτερο κόμμα της Βόρειας Ιρλανδίας, με οκτώ βουλευτές στη Βουλή των Κοινοτήτων του Ηνωμένου Βασιλείου και 38 έδρες στην Εθνοσυνέλευση της Βόρειας Ιρλανδίας, καθώς και μία έδρα στο Ευρωπαϊκό Κοινοβούλιο.
Βαρντχά

Η Βαρντχά, ή Βάρντχα, ή "Γ(ου)αρντά", είναι πόλη της Δυτικής Ινδίας. Αποτελεί διοικητικό κέντρο της ομώνυμης επαρχίας στην πολιτεία Μαχαράστρα. Το όνομά της έλαβε από τον παρακείμενο ποταμό Βαρντχά που ρέει στη δυτική περίμετρο της επαρχίας, αποτελώντας φυσικό σύνορό της.

Η Βαρντχά βρίσκεται σε υψόμετρο 234 μ., επί του κεντρικής οδικής αρτηρίας που συνδέει τις πόλεις Ναγκπούρ και Βομβάη και συγκεκριμένα νοτιοδυτικά της Ναγκπούρ. Στη πόλη αυτή βρισκόταν το θρησκευτικό ησυχαστήριο του Μαχάτμα Γκάντι, με συνέπεια η πόλη να συνδεθεί έντονα με τη γενικότερη ιστορία της Ινδίας. Ο πληθυσμός της πόλης το 1971 (κατ΄ εκτίμηση) αριθμούσε τους 69.000 και της ομώνυμης επαρχίας τους 778.450. Στην απογραφή του 2011 ο πληθυσμός της ξεπέρασαν τους 1.000.000 κατοίκους και όλη η επαρχία τους 1.296.000, αριθμοί που μαρτυρούν την τεράστια αστυφιλία. Το δε 10% του συνολικού πληθυσμού είναι ηλικίας μικρότερης των 6 ετών.
Σάμη

Η Σάμη είναι κωμόπολη η οποία βρίσκεται στη Κεφαλονιά. Είναι το μεγαλύτερο λιμάνι του νησιού και τουριστικό κέντρο. Σύμφωνα με την απογραφή του 2011, η Σάμη έχει 1.025 κατοίκους. Η Σάμη είναι έδρα του δήμου Σάμης (2.341 κάτοικοι το 2011) στην οποία ανήκουν ο Καραβόμυλος (385 κάτ.), τα Γριζάτα (362 κάτ.),το Διγαλέτο (316 κάτ.) και τα Πουλάτα (142 κάτ.) . Βρίσκεται στην ανατολική ακτή του νησιού, στο βάθος κόλπου ο οποίος σχηματίζει ασφαλές λιμάνι, απέναντι από την Ιθάκη. Απέχει από το Αργοστόλι 22 χιλιόμετρα.
Στάφορντ Κριπς

O σερ Ρίτσαρντ Στάφορντ Κριπς ("Richard Stafford Cripps", 24 Απριλίου 1889 - 21 Απριλίου 1952) ήταν Άγγλος πολιτικός, ο οποίος διετέλεσε υπουργός και πρέσβης.
Σοκάρ

Ο Σοκάρ (επίσης προφέρεται Σεκέρ, ή εξελληνισμένο όνομα Σόκαρις) είναι ο γερακόμορφος θεός της Νεκρόπολης της Μέμφιδας. Παρόλο που η σημασία του ονόματός του δεν είναι γνωστή με βεβαιότητα, οι Αιγύπτιοι στα Κείμενα των Πυραμίδων συνέδεαν το όνομά του με την αγωνιώδη κραυγή του Όσιρι προς την Ίσιδα 'Sy-k-ri' ("βιάσου (να έρθεις) σε μένα"), στον κάτω κόσμο. Ο Σοκάρ έχει στενή σχέση με δύο άλλους θεούς, τον Πτα, κυριότερο θεό της Μέμφιδος, και τον Όσιρι, θεό του κάτω κόσμου. Σε μεταγενέστερες περιόδους, αυτή η σχέση εκφράζεται με την συγχώνευση αυτών των θεών σε έναν, τον Πτα-Σοκάρ-Όσιρις. 

Ο Σοκάρ συνήθως απεικονιζόταν σαν μουμιοποιημένο γεράκι, και κάποιες φορές σαν λόφος από τον οποίο ξεπροβάλει το κεφάλι ενός γερακιού. Ονομάζεται "αυτός που είναι στην άμμο". Κάποιες φορές απεικονίζεται με την "βάρκα hennu", που είναι ένα έλκηθρό για να μετακινείται στην αμμώδη Νεκρόπολη. Ένας από τους τίτλους του είναι "αυτός που είναι από το Restau" το οποίο σημαίνει το μέρος των "ανοιγμάτων", ή των εισόδων των τάφων. 

Στο βιβλίο του κάτω κόσμου (Amduat) του Νέου βασιλείου, απεικονίζεται να στέκεται στην πλάτη ερπετού ανάμεσα σε δύο ανοιχτά φτερά, και σαν έκφραση ελευθερίας σχετίζεται με την ανάσταση ή ίσως την επιτυχή μετάβαση στον κάτω κόσμο. Έχοντας πει αυτό, το βασίλειο του κάτω κόσμου που συνδέεται με τον Σοκάρ θεωρούνταν δύσκολη και αμμώδης περιοχή που ονομαζόταν Imhet (το οποίο σημαίνει "γεμάτο με",-λογικά με άμμο).

Ο Σοκάρ, μάλλον μέσω της συσχέτισής του με τον Πτα, επίσης σχετίζεται με τους τεχνίτες. Στο Βιβλίο των Νεκρών αναφέρεται ότι έφτιαξε ασημένια δοχεία, και ένα ασημένιο φέρετρο του Sheshonk II που ανακαλύφθηκε στην Τάνις, έχει απάνω του εικονογράφηση του Σοκάρ.

Το κέντρο λατρείας του βρισκόταν στην Μέμφιδα, όπου γινόταν γιορτές προς τιμή του τον τέταρτο μήνα της εποχής akhet (άνοιξη). Ο θεός αναπαριστάται να βοηθάει σε διάφορες εργασίες, όπως να καθαρίζει χαντάκια και κανάλια. Από το Νέο Βασίλειο και μετά παρόμοια γιορτή γινόταν στις Θήβες.
Αλκιβιάδης Εμπειρίκος

Ο Αλκιβιάδης Εμπειρίκος (1842 - 1924) ήταν Έλληνας εφοπλιστής και ευεργέτης.
Χέρτχεν τοτ Σιντ Γιανς

O Χέρτχεν τοτ Σιντ Γιανς (ολλανδικά: "Geertgen tot Sint Jans", περ. 1465 - περ. 1495), γνωστός και ως Χέρτχεν φαν Χάαρλεμ, ήταν Ολλανδός ζωγράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
Όταν ο Χάρι Γνώρισε την Σάλι...

Όταν ο Χάρι Γνώρισε την Σάλι... (αγγλικά: "When Harry Met Sally…") είναι αμερικανική αισθηματική κωμωδία παραγωγής 1989, σε σκηνοθεσία Ρομπ Ράινερ και σε σενάριο της Νόρα Έφρον. Πρωταγωνιστούν ο Μπίλι Κρίσταλ στο ρόλο του Χάρι και η Μεγκ Ράιαν στο ρόλο της Σάλι. Η ιστορία ακολουθεί τους δύο αυτούς χαρακτήρες από τη στιγμή που γνωρίζονται λίγο πριν κάνουν ένα οδικό ταξίδι μαζί και των τυχαίων συναντήσεών τους στη Νέα Υόρκη μέσα σε δώδεκα χρόνια. Η ταινία θέτει το ερώτημα αν οι άνδρες και οι γυναίκες μπορούν να είναι μόνο φίλοι.

Η προέλευση της ταινίας προήρθε από την επιστροφή του Ράινερ στην εργένικη ζωή μετά από ένα διαζύγιο. Μια συνέντευξη της Έφρον με τον Ράινερ έδωσε τη βάση για το χαρακτήρα του Χάρι. Η Σάλι βασίστηκε στην Έφρον και σε μερικές φίλες της. Ο Κρίσταλ αφού συμφώνησε για τη συμμετοχή του στο πρότζεκτ έκανε τις δικές του συνεισφορές στο σενάριο, κάνοντας το Χάρι πιο αστείο. Η Έφρον έδωσε τη βασική δομή της ταινίας με μεγάλο μέρος του διαλόγου να βασίζεται στην πραγματική φιλία των Ράινερ και Κρίσταλ. 

Η Columbia Pictures κυκλοφόρησε την ταινία σε επιλεγμένες πόλεις, επιτρέποντας θετικά σχόλια από στόμα σε στόμα να κεντρίσουν το ενδιαφέρον και αργότερα η διανομή έγινε ευρύτερη. Η ταινία έλαβε θετικά σχόλια από τους κριτικούς και απέφερε 92,8 εκατομμύρια δολάρια στο αμερικανικό box office. Η Έφρον βραβεύτηκε με BAFTA Πρωτότυπου Σεναρίου και έλαβε υποψηφιότητα για Όσκαρ και Χρυσή Σφαίρα. Το Αμερικανικό Ινστιτούτο Κινηματογράφου έχει συμπεριλάβει την ταινία σε πέντε λίστες, μεταξύ των οποίων AFI 100 Χρόνια... 100 Γέλια στην 23η θέση και AFI 10 Top 10 Ρομαντικές Κωμωδίες στην 6η θέση.
Φεστιβάλ Κινηματογράφου Σάντανς

right|250px|thumb|Κινηματογράφος του Φεστιβάλ
Το Φεστιβάλ Κινηματογράφου Σάντανς "(Sundance Film Festival)" είναι Αμερικανικό φεστιβάλ κινηματογράφου που λαμβάνει χώρα ετησίως στη Γιούτα. Είναι το μεγαλύτερο ανεξάρτητο φεστιβάλ κινηματογράφου στις Ηνωμένες Πολιτείες. Διεξάγεται κάθε Ιανουάριου στις πόλεις Παρκ Σίτι, Σολτ Λέικ Σίτι και Όγκντεν και στο χιονοδρομικό κέντρο Σάντανς. Στο Φεστιβάλ προβάλλονται νέες ταινίες από ανεξάρτητους παραγωγούς από την Αμερική αλλά και από όλον τον κόσμο. Ακόμη, βραβεύονται οι καλύτερες Αμερικανικές και Διεθνείς δραματικές ταινίες και ντοκιμαντέρ, μεγάλου και μικρού μήκους.
Ναγκπούρ

Η Ναγκπούρ είναι πόλη της Ινδίας, πρωτεύουσα της πολιτείας Μαχαράστρα και η τρίτη σε πληθυσμό μετά την Βομβάη και την Πούνε, (στην ίδια πολιτεία). Βρίσκεται στο κέντρο της Ινδίας, όπου και υφίσταται το χιλιόμετρο Μηδέν για όλη τη χώρα. Από τους εκτεταμένους πορτοκαλαιώνες της χαρακτηρίζεται "πόλη του πορτοκαλιού".
Κωνσταντίνος Γουλιμής

Ο Κωνσταντίνος Γουλιμής (1866 - 1963) ήταν Έλληνας νομικός και βοτανολόγος.
Σπάρτζι

Το Σπάρτζι (ιταλ. "Spargi") είναι ιταλικό νησί το οποίο βρίσκεται βορειοανατολικά της Σαρδηνίας και είναι το τρίτο μεγαλύτερο νησί του αρχιπελάγους Λα Μανταλένα. Το νησί έχει έκταση 4,2 τ.χλμ.


Σπάρτζι
Ταβολάρα

Η Ταβολάρα (ιταλ. "Tavolara") είναι ιταλικό νησί το οποίο βρίσκεται βορειοανατολικά της Σαρδηνίας και είναι το μεγαλύτερο νησί του αρχιπελάγους Ταβολάρα. Το νησί έχει έκταση 5,9 τ.χλμ.

Ταβολάρα
Μολάρα

Η Μολάρα (ιταλ. "Molara") είναι ιταλικό νησί το οποίο βρίσκεται βορειοανατολικά της Σαρδηνίας και είναι το δεύτερο μεγαλύτερο νησί του αρχιπελάγους Ταβολάρα. Το νησί έχει έκταση 3,4 τ.χλμ.

Μολάρα
Ραφαέλ Σαλέμ

Ο Ραφαέλ Σαλέμ (Θεσσαλονίκη, 7 Νοεμβρίου 1898-1963) ήταν Ελληνοεβραίος μαθηματικός προς τιμήν του οποίου ονομάστηκαν οι Αριθμοί Σαλέμ. Κάθε χρόνο, από το 1968, απονέμεται, σε μαθηματικούς που ασχολούνται με την Μιγαδική και Αρμονική Ανάλυση, το Βραβείο Σαλέμ, που θεσπίστηκε από τη σύζυγο του, Αντριάνα Τζεντίλι ντι Τζιουζέπε.
Ντόλιν

Το Ντόλιν, (κροατικά: "Dolin") είναι νησί της Κροατίας στην Αδριατική Θάλασσα. Έχει έκταση 4,6 τ.χλμ. και είναι ακατοίκητο σύμφωνα με την απογραφή του 2001.
Γκόλι Ότοκ

Το Γκόλι Ότοκ, (κροατικά: "Goli otok") είναι νησί της Κροατίας στην Αδριατική Θάλασσα. Έχει έκταση 4,5 τ.χλμ. και είναι ακατοίκητο σύμφωνα με την απογραφή του 2001.
Δημήτρης Ιωαννόπουλος

Ο Δημήτρης Ιωαννόπουλος (Δημήτριος Ιωαννόπουλος, 1904- 1η Απριλίου 1987) ήταν Έλληνας θεατρικός συγγραφέας, σκηνοθέτης και σεναριογράφος.

Γεννήθηκε στην Αθήνα. Μετά τις εγκύκλιες σπουδές συνέχισε στο Πανεπιστήμιο Αθηνών στη νομική. Λίγα χρόνια μετά την αποφοίτησή του ασχολήθηκε με το θέατρο σπουδάζοντας δραματική τέχνη. Αργότερα μετέβη στη Γερμανία στο Βερολίνο, σπουδάζοντας σκηνοθεσία. Με την επιστροφή του ασχολήθηκε με τη δημοσιογραφία, με τη συγγραφή θεατρικών έργων και ως σκηνοθέτης του θεάτρου. Μεταξύ των θεατρικών του έργων περιλαμβάνονται τα "Ο ατέλειωτος δρόμος", "Το παραμύθι της ευτυχίας", "Η πόρτα και το παράθυρο" και "Ο γιόκας μας".

Την περίοδο 1938 - 1945 διετέλεσε διευθυντής του θεατρικού τμήματος του ΕΙΡ και την περίοδο 1948 - 1960 ανταποκριτής του ΕΙΡ στην έδρα του ΟΗΕ. Επίσης διετέλεσε και πρόεδρος της Εταιρείας Ελλήνων Θεατρικών Συγγραφέων

Από την Κατοχή ασχολήθηκε επίσης και με το χώρο του ελληνικού κινηματογράφου επίσης ως σκηνοθέτης και σεναριογράφος. Κινηματογραφικά έργα με δική του σκηνοθεσία και σενάριο ήταν "Η φωνή της καρδιάς" (1943), από το οποίο και έγινε περισσότερο γνωστός. Σημειώνεται ότι αυτή η ταινία ήταν και η πρώτη παραγωγή της Φίνος Φιλμ, αλλά και μία από τις πρώτες ελληνικές μελοδραματικές παραγωγές με επαγγελματική σιγουριά. Άλλες ταινίες του ήταν "Η βίλλα με τα νούφαρα" (1945), "Ο δρόμος με τις ακακίες" (1954), "Ο Φανούρης και το σόι του" (1957 - μόνο σκηνοθεσία), "Η μοίρα γράφει την ιστορία" (1957), "Μια του κλέφτη..." (1960) και "Στρατιώτες δίχως στολή" (1960).

Πέθανε την 1η Απριλίου 1987.
Ναξιακά Χρονικά

Τα Ναξιακά Χρονικά ήταν πολιτική και φιλολογική μηνιαία εφημερίδα που εκδιδόταν στην Αθήνα από το 1960 μέχρι το 1964. Εκδότης της εφημερίδας αυτής ήταν ο αγωνιστής της Δημοκρατίας Νικηφόρος Μανδηλαράς. Η κυκλοφορία της κάλυπτε την Αθήνα, τον Πειραιά, τις Κυκλάδες και κυρίως την Νάξο. Εκτός από τα διάφορα πολιτικά άρθρα, στην ύλη της περιλαμβάνονταν ειδήσεις της Νάξου και ευρύτερα των Κυκλάδων καθώς και άρθρα που αναφέρονταν στην ιστορία αυτών.

Η εφημερίδα κυκλοφόρησε από τον Ιανουάριο του 1960 μέχρι τον Οκτώβριο του 1961 και από τον Οκτώβριο του 1963 μέχρι τον Αύγουστο του 1964 και χαρακτηρίστηκε «ως το σημαντικότερο μέσον έκφρασης τού «συγκρουσιακού κύκλου» της δεκαετίας του 1960 στα πολιτικά δεδομένα της Νάξου», λόγω της προώθησης ιδεών πολιτικής και κοινωνικής αλλαγής και του διεκδικητικού τρόπου έκφρασης.

Ένα από τα χαρακτηριστικότερα άρθρα που παρουσίαζε την προσωπική εκτίμηση του εκδότη ήταν και το αναφερόμενο στη σύνδεση της Ελλάδας στην τότε ΕΟΚ του 20ου φύλου (Ιούλιος 1961)
Μετά το 1964, έγινε νέα έκδοση της εφημερίδας από τον Μανδηλαρά το Σεπτέμβριο του 1966, με τίτλο "Κυκλαδικά Χρονικά", αλλά κυκλοφόρησε μόνο ένα φύλλο.
Νικόλαος Γουλιμής

Ο Νικόλαος Γουλιμής (1852-1912) ήταν αξιωματικός του Στρατού και βουλευτής.
Μικαέλ Εσιέν

Ο Μικαέλ Εσιέν ("Michael Kojo Essien", 3 Δεκεμβρίου 1982) είναι Γκανέζος διεθνής ποδοσφαιριστής που τελευταία αγωνίστηκε στον Παναθηναϊκό. Από το 2005 έως το 2012 αγωνίστηκε στην Τσέλσι, ενώ προηγουμένως είχε αγωνιστεί σε δύο γαλλικές ομάδες, την Μπαστιά και τη Λυών, καθώς και στη Ρεάλ Μαδρίτης ως δανεικός από την αγγλική ομάδα. Έχει αγωνισθεί στην Μίλαν από το 2014 μέχρι και το 2015. Στις 3 Ιουνίου του 2015 υπέγραψε συμβόλαιο διάρκειας 2 ετών στον Παναθηναϊκό, με τη συνεργασία όμως των δύο πλευρών να διακόπτεται το καλοκαίρι του 2016 μετά από μία σεζόν όπου ο Γκανέζος μέσος ελάχιστα αγωνίστηκε.
Άιμπροξ

Το Άιμπροξ Στέιντιουμ είναι ποδοσφαιρικό γήπεδο στη Σκωτία. Χτίστηκε το 1899 και τα εγκαίνιά του έγιναν στις 30 Δεκεμβρίου 1899. Επίσης το γήπεδο έχει ανακαινιστεί το 1928, την τριετία 1978-1981 και το 1990 με 1991. Από τα εγκαίνια μέχρι και σήμερα το στάδιο είναι η έδρα της Ρέιντζερς Γλασκώβης, ενώ επίσης έχει φιλοξενήσει κάποιους αγώνες της Εθνικής Σκωτίας.
Το γήπεδο είχε καταστραφεί μερικώς το 1902 και το 1971, αλλά οι καταστροφές επιδιορθώθηκαν.
Άνθιμος Γαλάνης

Ο Άνθιμος Γαλάνης ή παπά Άνθιμος, (γεννήθηκε ως Παντελής Γαλάνης, Κωσταράζι Καστοριάς 1879, 27 Ιουλίου 1943) ήταν Έλληνας κληρικός από το Παλιό Κωσταράζι Καστοριάς, εθνομάρτυρας και εφημέριος του Ιερού Ναού Της Γέννησης Της Θεοτόκου στο Παλιό Κωσταράζι.
Αναστάσιος Μπέλλης Κουλίνας

Ο Αναστάσιος Μπέλλης Κουλίνας "(καπετάν Τάσιος)", ήταν σημαντικός Έλληνας Μακεδονομάχος οπλαρχηγός από τα Λιβάδια Παιονίας της περιφερειακής ενότητας Κιλκίς.
Sony Xperia S

Το Sony Xperia S (γνωστό και ως Sony Ericsson Xperia NX στην Ιαπωνία) είναι ένα Android Έξυπνο τηλέφωνο (Smartphone) από τη Sony, το οποιό λάνσαρε στην "Έκθεση Ηλεκτρονικών Αναλώσιμων" του 2012. Είναι το πρώτο smartphone με το brand της Sony, μετά και την εξαγορά του μεριδίου της Ericsson που κατείχε στην Sony Ericsson τον Ιανουάριο του 2012. Το Xperia S διαθέτει οθόνη αφής 4.3" ιντσών (110 χιλ.) με mobile BRAVIA engine που βελτιστοποιεί την εικόνα, διπύρηνο επεξεργαστή 1,5 GHz, κάμερα 12,0 mega-pixel, έξοδο HDMI, 1 GB μνήμης RAM, και 32 GB εσωτερικής μνήμης αποθήκευσης.
Εταιρεία Ελλήνων Συγγραφέων

Η Εταιρεία Ελλήνων Συγγραφέων (αγγλ:Hellenic Authors’ Society) ιδρύθηκε στις 22 Νοεμβρίου 1981 με έδρα την Αθήνα και αποτελεί έναν μη κυβερνητικό οργανισμό, που εκπροσωπεί τους συγγραφείς και υπερασπίζεται τα επαγγελματικά και πνευματικά δικαιώματα τους. Η Εταιρεία Ελλήνων Συγγραφέων διοικείται από ένα επταμελές Συμβούλιο, το οποίο εκλέγεται από τη Γενική Συνέλευση με διετή θητεία και απαρτίζεται από τον Πρόεδρο, τον Αντιπρόεδρο, το Γενικό Γραμματέα, τον Ταμία και τρία μέλη. Η έδρα της βρίσκεται στην οδό Κοδριγκτώνος, απέναντι από το Πεδίον του Άρεως, στο σπίτι που δώρισε η Διδώ Σωτηρίου, η οποία και υπήρξε ιδρυτικό μέλος της.
Λόπουντ

Το Λόπουντ, (κροατικά: "Lopud") είναι νησί της Κροατίας στην Αδριατική Θάλασσα. Έχει έκταση 4,4 τ.χλμ. και 220 κατοίκους σύμφωνα με την απογραφή του 2001. Πρωτεύουσα του νησιού είναι το Λόπουντ. Ακόμη το Λόπουντ είναι το δεύτερο μεγαλύτερο νησί του συμπλέγματος Ελαφίτι, μετά την νήσο Σιπάν.
Rotten Tomatoes

Rotten Tomatoes είναι ο τίτλος ιστότοπου αφιερωμένου σε κριτικές, πληροφορίες και νέα ταινιών. Το όνομά του προέρχεται από το κλισέ του κοινού που πετάει σάπιες τομάτες ή λαχανικά σε μια παράσταση κακής ερμηνείας. Η εταιρεία ιδρύθηκε το 1999 από τον Σεν Ντουόνκγ. Ανήκει στην ιστοσελίδα Flixster, η οποία με τη σειρά της ανήκει στην εταιρεία κινηματογραφικών παραγωγών Warner Bros. από το Μάιο του 2011.

Μέχρι το 2007, αρχισυντάκτης του ιστότοπου είναι ο Ματ Άτσιτι.
Όσκαρ Καλύτερου Πρωτότυπου Σεναρίου

To βραβείο Όσκαρ Καλύτερου Πρωτότυπου Σεναρίου "(Academy Award for Best Original Screenplay)" είναι το Όσκαρ που απονέμεται από την Αμερικανική Ακαδημία Κινηματογραφικών Τεχνών και Επιστημών για το καλύτερο σενάριο που δεν βασίζεται σε προηγουμένως δημοσιευμένο υλικό. Δημιουργήθηκε το 1940 ως ξεχωριστό βραβείο συγγραφής, διαχωριζόμενο από το προϋπάρχον "Όσκαρ Καλύτερης Πρωτότυπης Ιστορίας". Το 1957 οι δύο κατηγορίες ενώθηκαν σε μία, τιμώντας μόνο το σενάριο. Το 2002 το όνομα του βραβείου άλλαξε από "Όσκαρ Καλύτερου Σεναρίου Γραμμένου Κατευθείαν για τον Κινηματογράφο" σε "Όσκαρ Καλύτερου Πρωτότυπου Σεναρίου".
Διεθνής Ένωση Ηχητικών και Οπτικοακουστικών Αρχείων

Η Διεθνής Ένωση Ηχητικών και Οπτικοακουστικών Αρχείων (αγγλ.International Association of Sound and Audiovisual Archives - IASA) ιδρύθηκε το 1969 στο Άμστερνταμ και αποτελεί έναν οργανισμό που προωθεί την αρχειακή διατήρηση ηχητικού και οπτικοακουστικού υλικού και τη διεθνή συνεργασία όσων διατηρούν τις συγκεκριμένες συλλογές.
Εντμόν Μπαράφ

Ο Εντμόν Μπαράφ, γεννημένος στις 19 Οκτωβρίου 1942 στο Ανελάν, ήταν Γάλλος ποδοσφαιριστής, ο οποίος αγωνιζόταν ως μεσοεπιθετικός ή επιθετικός.
Γουλιέλμος του Βιντ

Ο Γουλιέλμος του Βιντ ("Wilhelm Friedrich Heinrich Prinz zu Wied", 26 Μαρτίου 1876 – 18 Απριλίου 1945) ήταν για μικρό χρονικό διάστημα πρίγκιπας της Αλβανίας από τις 21 Φεβρουαρίου 1914 ως τις 3 Σεπτεμβρίου 1914 υπό την ονομασία Βίντι της Αλβανίας.
Ένωση για τα Συστήματα Πληροφόρησης

Η Ένωση για τα Συστήματα Πληροφόρησης (αγγλ.Association for Information Systems - AIS) ιδρύθηκε το 1994 και αποτελεί τον οργανισμό που προωθεί την ορθή χρήση και εφαρμογή των συστημάτων πληροφόρησης σε διεθνές επίπεδο. Πρόκειται για μια εταιρεία, αποτελούμενη από 4.000 μέλη, τα οποία εργάζονται για την ενίσχυση του έργου της και την ολοκλήρωση της αποστολής της. Η AIS επεκτείνει τη δράση της σε τρεις γεωγραφικές περιοχές, εκ των οποίων η πρώτη εκτείνεται στην Αμερική, η δεύτερη καλύπτει την Ευρώπη, την Μέση Ανατολή και την Αφρική και η τρίτη περιοχή καλύπτει την Ασία και τον Ειρηνικό Ωκεανό.
55 Καρκίνου

Το 55 Καρκίνου ("55 Cancri"), καταχωρημένο επίσης ως ρ1 Καρκίνου, είναι ένας διπλός αστέρας ο οποίος βρίσκεται σε απόσταση 40 ετών φωτός από τη Γη. Αποτελείται από έναν αστέρα τύπου G (το 55 Καρκίνου Α) και έναν ερυθρό νάνο (55 Καρκίνου Β), ο οποίος απέχει περίπου 1000 ΑΜ από το πρωτεύον άστρο. Μέχρι το 2012 πέντε πλανήτες είχαν βρέθει να περιφέρονται γύρω από το 55 Καρκίνου Α. Το πλανητικό σύστημα του 55 Καρκίνου ήταν το πρώτο εκτός του Ηλιακού που βρέθηκε ότι είχε αρχικά τέσσερις και έπειτα πέντε πλανήτες.
Anticipating

Το "Anticipating" είναι ένα τραγούδι από την Αμερικανίδα τραγουδίστρια Μπρίτνεϊ Σπίαρς. Το τραγούδι γράφτηκε από την Μπρίτνεϊ μαζί με τους Brian Kierulf και Josh Schwartz, που έκαναν και την παραγωγή του κομματιού, για το τρίτο στούντιο άλμπουμ της, "Britney" (2001). Κυκλοφόρησε στις 24 Ιουνίου του 2002 από τη Jive Records, ως το πέμπτο σίνγκλ από το άλμπουμ στη Γαλλία,έπειτα στις Φιλιππίνες και τον Ιανουάριο του 2003 στη Βραζιλία. Στιχουργικά, το τραγούδι, αφορά τη φιλία μεταξύ γυναικών. Έλαβε θετική κριτική, με τους κριτές να επαινούν τον δυνατό του στίχο και συγκρίνοντάς το με συνθέσεις της δεκαετίας του 1970.

Το "Anticipating" γνώρισε μικρή εμπορική επιτυχία, φτάνοντας στη θέση τριάντα οχτώ στα γαλλικά τσάρτ (French Singles Chart). Το τραγούδι προωθήθηκε στην περιοδεία Dream Within a Dream Tour (2001-2002), όπου η Μπρίτνεϊ φορούσε μια μπαλωμένη τζιν φούστα και χόρευε μπροστά από πανιά που κρεμόντουσαν και πάνω τους είχαν παιδικές ζωγραφιές.Παράλληλα στην διάρκεια της παράστασης υπήρχε και ένα βοηθητικό βίντεο κλιπ, σκηνοθετημένο από τον Marty Callner, όπου αποτελούνταν από ζωντανές σκηνές της περιοδείας "Live from Las Vegas". Το "Anticipating" προωθήθηκε επίσης και σε μια διαφήμιση που γύρισε η Μπρίτνεϊ για το αυτοκίνητο Toyota Vios.
Βιτζάγια Λάκσμι Παντίτ

Η Βιτζάγια Λάκσμι Παντίτ, (1900-1990), ( Κασμίρ : विजयलक्ष्मी नेहरू पंडित), ήταν Ινδή διπλωμάτης και σπουδαία πολιτικός, μία από τις πρώτες γυναίκες που ανέδειξε ο δημόσιος βίος στον 20ο αιώνα.
Καναδική Ένωση Ιατρικών Βιβλιοθηκών

Η Καναδική Ένωση Ιατρικών Βιβλιοθηκών (αγγλ.Canadian Health Libraries Association / Association des bibliothèques de la santé du Canada - CHLA/ABSC) ιδρύθηκε το 1976 και εκπροσωπεί τις βιβλιοθήκες, τους βιβλιοθηκονόμους και τις υπηρεσίες πληροφόρησης του ιατρικού τομέα στον Καναδά. Πρόκειται για μια επαγγελματική ένωση, η οποία αναπτύχθηκε από την Καναδική Ομάδα της Ένωσης Ιατρικών Βιβλιοθηκών (Medical Library Association - MLA) και της Καναδικής Ένωσης Ειδικών Βιβλιοθηκών και Υπηρεσιών Πληροφόρησης (Canadian Association of Special Libraries and Information Services - CASLIS). Στα έγγραφα που βρίσκονται στη γαλλική γλώσσα, η επωνυμία του οργανισμού αναφέρεται ως «Association des bibliothèques de la santé du Canada».
Ένωση Βιβλιοπωλών Ηνωμένου Βασιλείου και Ιρλανδίας

Η Ένωση Βιβλιοπωλών Ηνωμένου Βασιλείου και Ιρλανδίας (αγγλ.The Booksellers Association of the United Kingdom and Ireland Limited - BA) είναι μια εταιρεία περιορισμένης ευθύνης, η οποία εκπροσωπεί τους βιβλιοπώλες που δραστηριοποιούνται επαγγελματικά στο Ηνωμένο Βασίλειο και την Ιρλανδία και προωθεί τα συμφέροντα τους. Η BA έχει συσταθεί στην Αγγλία και την Ουαλία και εκπροσωπεί περίπου το 95% των βιβλιοπωλών στις συγκεκριμένες χώρες.
Μικάο Ουσούι

O Μικάο Ουσούι (), 15 Αυγούστου 1865 - 9 Μαρτίου 1926) ήταν Ιάπωνας βουδδιστής, ιδρυτής του Usui Reiki Ryoho, γνωστού ως Ρέικι σύστημα και της κοινότητος Usui Reiki Ryoho Gakkai. "Ο Ουσούι ονόμαστε το σύστημά του, το οποίο χρησιμοποιεί την ενέργεια του σύμπαντος, Usui Reiki Ryoho και την ενέργεια αυτή, Ρέικι. Το Usui Reiki Ryoho βελτιώνει το σώμα και το πνεύμα"
Καναδική Ένωση Βιβλιοθηκών

Η Καναδική Ένωση Βιβλιοθηκών (αγγλ.Canadian Library Association/Association canadienne des bibliothèques - CLA) ιδρύθηκε το 1946 στο Χάμιλτον του Οντάριο και είναι ένας μη κερδοσκοπικός οργανισμός ο οποίος εκπροσωπεί την καναδική κοινότητα βιβλιοθηκών και πληροφόρησης. Η CLA μέσα από τη δράση της προάγει την αντίληψη ότι οι βιβλιοθήκες και η αρχή της πνευματικής ελευθερίας και της ελεύθερης παγκόσμιας πρόσβασης στην πληροφόρηση είναι τα βασικά συστατικά μιας δημοκρατικής κοινωνίας.
Κωνσταντίνος Γ΄ της Σκωτίας

Ο Κωνσταντίνος Γ΄ της Σκωτίας ή Κωνσταντίνος Κάλβους ή Κωνσταντίνος ο Φαλακρός (Αρχαία Γαελικά : "Causantin mac Cuilein", περί το 970 - 997) βασιλιάς της Σκωτίας (995 - 997) ήταν γιος του Κούλεν της Σκωτίας. Ο Ιωάννης του Φορντάν τον αναφέρει με τον Λατινικό ορισμό "Κωνσταντίνο Κάλβους" κάτι που μεταφράζεται σαν "Κωνσταντίνος ο Ισχυρός". Ο Μπένντζαμιν Χάντσον αναφέρει ότι οι Σκωτσέζοι και οι Ιρλανδοί συγγραφείς παρουσιάζουν τους νησιώτες βασιλείς ως κυρίαρχους όπως ο Ευγένιος Κάλβους ή ο Όουεν ο Ισχυρός βασιλιάς του Στραθκλάιντ τον 11ο αιώνα.
ΦΚ ΣΚΑ Ροστόφ

Η ΦΚ ΣΚΑ Ροστόφ (ρωσικά: ФК СКА Ростов-на-Дону) είναι ρωσική ποδοσφαιρική ομάδα της πόλης Ροστόφ στον Ντον. Η πλούσια ιστορία της ομάδας περιλαμβάνει τη δεύτερη θέση στο Πρωτάθλημα ΕΣΣΔ του 1966 και το Κύπελλο ΕΣΣΔ του 1981.
Ιβάν Σαββίδης

Ο Ιβάν Σαββίδης (γεν. Σάντα, Τσάλκα, Γεωργία, 27 Μαρτίου 1959, ρώσικα: Иван Игнатьевич Саввиди, ελληνικά: Ιωάννης Σαββίδης του Ιγνάτιου), είναι πολίτης της Ρωσίας, ελληνικής καταγωγής, επιχειρηματίας και πολιτικός, που έχει λάβει την Ελληνική υπηκοότητα από τον Απρίλιο του 2013.

Η έδρα των επιχειρήσεών του στην Ελλάδα είναι η Θεσσαλονίκη, όπου το έργο του έχει καταγραφεί εκτενώς και χαρακτηρίζεται από μία σειρά αθλητικών, εμπορικών, ξενοδοχειακών και τηλεοπτικών επενδύσεων. Παράλληλα, η επιρροή του χαρακτηρίζεται σημαντική για τα δεδομένα της Βόρειας Ελλάδας, ενώ χαίρει δημοτικότητας στους κύκλους των φιλάθλων της ποδοσφαιρικής ομάδας ΠΑΟΚ, λόγω της ενασχόλησης του με την ΠΑΕ, καθώς, με τον ίδιο στην ηγεσία του συλλόγου, η ομάδα της Θεσσαλονίκης κατέκτησε το πρώτο της πρωτάθλημα από το 1985, σημειώνοντας νταμπλ τη σεζόν 2018-19, ενώ κατέκτησε άλλα τρία κύπελλα Ελλάδος τις σεζόν 2016-17, 2017-18 και 2020-21.

Διεθνείς διαστάσεις έλαβαν τα γεγονότα στον αγώνα μεταξύ ΠΑΟΚ και ΑΕΚ τον Μάρτιο του 2018, όταν εθεάθη να εισέρχεται οπλισμένος στον αγωνιστικό χώρο.

Έχει συμπεριληφθεί στις λίστες του Forbes με τους πλουσιότερους ανθρώπους στο κόσμο, μαζί με άλλους τρεις Έλληνες το 2018 και τέσσερις το 2019.
DeVotchKa

DeVotchKa είναι ο τίτλος τετραμελούς φωνητικού μουσικού συνόλου που χρησιμοποιεί πολλαπλά μουσικά όργανα. Παίρνουν το όνομα τους από τη ρωσική λέξη "devochka" (девочка), που σημαίνει "κορίτσι". Με βάση του το Ντένβερ του Κολοράντο, το μουσικό σύνολο αποτελείται από τον Νικ Γιουράτα, ο οποίος τραγουδάει και παίζει θέρεμιν, κιθάρα, μπουζούκι, πιάνο και τρομπέτα, τον Τομ Χάγκερμαν, ο οποίος παίζει βιολί, ακορντεόν και πιάνο, τη Τζίνι Σρόντερ, η οποία τραγουδά και παίζει σουσάφωνο, κοντραμπάσο και φλάουτο και τον Σον Κινγκ, ο οποίος παίζει κρουστά μουσικά όργανα και τρομπέτα.

Αρχικά, υπήρξαν υποστηρικτικό συγκρότημα για μπουρλέσκ σόου και στα πρώτα χρόνια τους έκαναν επίσης περιοδείες με τη χορεύτρια μπουρλέσκ και μοντέλο, Ντίτα φον Τιζ. Οι DeVotchKa έκαναν πολυάριθμες εθνικές περιοδείες για να υποστηρίξουν τα άλμπουμ που κυκλοφόρησαν οι ίδιοι και κατάφεραν να κερδίσουν την υποστήριξη ενός μικρού κοινού. Το τραγούδι τους "How It Ends" εισήγαγε το συγκρότημα σε ένα ευρύτερο κοινό, καθώς το τραγούδι ακούστηκε στο τρέιλερ της ταινίας "Όλα Είναι Φωτισμένα (Everything Is Illuminated)", σε ένα τρέιλερ του βιντεοπαιχνιδιού "Gears of War 2" ονόματι "The Last Day" και σε ένα επεισόδιο του 4ου κύκλου της σειράς Everwood. Η ερμηνεία τους στο Μουσικό Φεστιβάλ Μποναρού θεωρήθηκε από πολλούς ότι τους ανέδειξε ακόμη περισσότερο. Το συγκρότημα επιλέχτηκε από τους για πρώτη φορά σκηνοθέτες, Τζόναθαν Ντέιτον και Βάλερι Φάρις, για να γράψουν τη μουσική επένδυση της ταινίας του 2006, "Little Miss Sunshine". Η ταινία στη συνέχεια θα λάμβανε τέσσερις υποψηφιότητες για Όσκαρ. Οι DeVotchKa, μαζί με τον συνθέτη Μάικλ Ντέινα, συνέθεσαν και ερμήνευσαν το μεγαλύτερο μέρος της μουσικής του σάουντρακ της ταινίας και ήταν υποψήφιοι στα Βραβεία Γκράμι του 2007 για τη "Καλύτερη Σύνταξη Σάουντρακ". Το κύριο τραγούδι, "The Winner Is", χρησιμοποιήθηκε επίσης σε μια διαφήμιση της Γαλλικής περιβαλλοντικής και ενεργειακής εταιρείας Suez και στο Δανικό ταμείο συντάξεων PGGM.
Μαχατσκαλά

Η Μαχατσκαλά (ρωσικά: Махачкала) είναι η πρωτεύουσα της Δημοκρατίας του Νταγκεστάν, ομοσπονδιακού υποκειμένου της Ρωσικής Ομοσπονδίας. Βρίσκεται στη δυτική όχθη της Κασπίας Θάλασσας και στα εδάφη της βρίσκεται το μεγάλο τζαμί της Μαχατσκαλά, ένα από τα μεγαλύτερα θρησκευτικά οικοδομήματα της Ρωσίας. Στην απογραφή του 2010 η πόλη είχε πληθυσμό 572.076 κατοίκων.
Τολιάττι

thumb|250px |Σύστημα μεταφοράς στην αυτοκινητοβιομηχανία ΆβτοΒΑΖ
Το Τολιάττι (ρωσικά: Тольятти, παλαιότερα γνωστή ως Σταυρούπολη), είναι πόλη της Ρωσίας στην Περιφέρεια της Σαμάρα. Βρίσκεται στον ποταμό Βόλγα και έχει πληθυσμό 719.632, σύμφωνα με την απογραφή του 2010. Αποτελεί τη μεγαλύτερη πόλη της Ρωσίας που δεν είναι διοικητικό κέντρο κάποιου ομοσπονδιακού υποκείμενου της χώρας. Στο Τολιάττι έχει την έδρα της η αυτοκινητοβιομηχανία AvtoVAZ, η οποία παράγει τα Lada.
Χαλκιδικό κράνος

thumb|250px|right|Χαλκιδικό κράνος, 6ος αι. π.Χ.
Το χαλκιδικό κράνος ήταν μπρούντζινο πολεμικό κράνος που φορούσαν στην αρχαία Ελλάδα. Ήταν πολύ διαδεδομένο, ιδίως τον 5ο και 4ο αι. π.Χ. και το συναντάμε στην αρχαία Ελλάδα και την Ιταλία. 

Ονομάστηκε έτσι επειδή οι πρώτες απεικονίσεις που γνωρίζουμε προέρχονται από κεραμικά αγγεία που βρέθηκαν στην Χαλκίδα. 

Ως προς την κατασκευή του, προφανώς πρόκειται για μια εξέλιξη του κορινθιακού κράνους, που έδινε έμφαση στη βελτίωση της ακοής και του πεδίου ορατότητας του πολεμιστή που το φορούσε. Εκτός αυτού είναι πιο ευκολοφόρετο, αφού ζυγίζει λιγότερο. Πρόκειται για ένα ημισφαιρικό θόλο με μονοκόμματες ή προσαρμοσμένες προεκτάσεις στα πλαϊνά και το πίσω μέρος για να θωρακίζουν τα μάγουλα και τον αυχένα. Τα αφτιά μένουν ακάλυπτα. Στο μπροστινό μέρος υπάρχει μια στενή προέκταση που προστατεύει τη μύτη. Οι πλαϊνές προεκτάσεις (παραγναθίδες) έχουν συνήθως από μια τρύπα στην οποία περνούσε λουράκι για να δεθεί κάτω από το σαγόνι και να συγκρατεί το κράνος.
μικρογραφία
Δημόσια Ιστορική Βιβλιοθήκη Ζακύνθου

Η Δημόσια Ιστορική Βιβλιοθήκη Ζακύνθου δημιουργήθηκε το 1628 με δωρεά 200 τόμων βιβλίων και είναι Νομικό Πρόσωπο Δημοσίου Δικαίου (Ν.Π.Δ.Δ.) εποπτευόμενη από το Υπουργείο Εθνικής Παιδείας και Θρησκευμάτων. Η ολοκλήρωση και ίδρυσή της έγινε το 1803 από την Επτάνησο Πολιτεία και στεγάζεται σε πτέρυγα του ορόφου του Πνευματικού Κέντρου του Δήμου Ζακύνθου που βρίσκεται στην Πλατεία Διονυσίου Σολωμού, την κεντρική πλατεία της πόλης της Ζακύνθου. Απευθύνεται στο ευρύ κοινό και σκοπός της είναι να αποτελεί κέντρο πολιτισμού για τους κατοίκους της περιοχής με την ανύψωση τους σε κοινωνικό επίπεδο, να προωθεί την εκπαίδευση και τη πληροφόρηση και να εξυπηρετεί τις πληροφοριακές ανάγκες των χρηστών της μέσα από υπηρεσίες και πηγές πληροφόρησης που τους παρέχει. Επιμέρους στόχοι της είναι να εμπλουτίζει τη συλλογή της με νέες προσκτήσεις, να αναβαθμίζει τις υπηρεσίες της, να ακολουθεί τις εξελίξεις της Τεχνολογίας και να διαχειρίζεται τους χρηματικούς πόρους που διαθέτει. 

Το 1953 η βιβλιοθήκη καταστράφηκε ολοσχερώς από σεισμό και πυρκαγιά και ανασυγκροτήθηκε από δωρεές και κληροδοτήματα. Η συλλογή της αποτελείται από τεκμήρια γύρο από όλο το φάσμα της γνώσης αλλά και τεκμήρια τοπικού ενδιαφέροντος που αποτελούν πολιτιστική κληρονομιά για την χώρα. Περιλαμβάνει περίπου 70.000 τόμους βιβλίων, αρχείο τοπικού τύπου, CD-ROM, συλλογή από κούκλες με τοπικές ενδυμασίες, συλλογή πινάκων ζωγραφικής, συλλογή φωτογραφιών της προσεισμικής Ζακύνθου και παλιά έπιπλα. Παράλληλα, έχουν εκδοθεί από τη Δημόσια Ιστορική Βιβλιοθήκη Ζακύνθου βιβλία τοπικού ενδιαφέροντος, τιμητικά για δωρητές της, επετειακά και βιβλιογραφίες και κάρτες με τις τοπικές ενδυμασίες της συλλογής Κολυβά.
Κάρλο Αϊμονίνο

Ο Κάρλο Αϊμονίνο (ιταλ. "Carlo Aymonino", 18 Ιουλίου 1926 – 3 Ιουλίου 2010) ήταν Ιταλός αρχιτέκτονας και πολεοδόμος γνωστός περισσότερο για το κτηριακό σύμπλεγμα στη συνοικία Γκαλαρετέζε (Gallaretese) στο Μιλάνο.
Heal the World

Το Heal the World είναι τραγούδι από το άλμπουμ του Μάικλ Τζάκσον, "Dangerous", το οποίο κυκλοφόρησε το 1991. Το μουσικό βίντεο συμπεριλαμβάνει σκηνές με παιδιά που ζουν σε χώρες με συνεχής αναταρχή, ειδικά στο Μπουρούντι. Είναι επίσης βίντεο, στο οποίο ο Τζάκσον δεν συμμετέχει, όπως είχε κάνει και στα βίντεο για το "Cry", το "HIStory (Tony Moran's HIStory Lesson)" και το "Man in the Mirror". (Τα βίντεο για το "HIStory" και το "Man in the Mirror" παρουσιάζουν μόνο αρχεία του Μάικλ Τζάκσον). Η έκδοση του βίντεο συμπεριλήφθηκε στο box-set "Dangerous - The Short Films" και στο Michael Jackson's Vision με εισαγωγικό βίντεο που δείχνει μια ομιλία από τον Τζάκσον. Αυτή η έκδοση δεν είχε συμπεριληφθεί στο προηγούμενο DVD, το οποίο είχε το βίντεο για το κομμάτι. Ο Τζάκσον εκτέλεσε το τραγούδι στο ημίχρονο του Super Bowl XXVII, μπροστά σε 35.000 θεατές.

Σε ένα Internet chat με τους θαυμαστές του, ο Τζάκσον είπε ότι είναι περισσότερο υπερήφανος που έγραψε το "Heal the World". Επίσης ίδρυσε το "Heal the World Foundation", ένα φιλανθρωπικό οργανισμό, το οποίο έχει ως στόχο τη βελτίωση της ζωής των παιδιών. Ο οργανισμός σκοπεύει επίσης να διδάξει τα παιδιά πως να βοηθούν τους άλλους. Ο στόχος της «βελτίωσης όλων» ήταν κεντρικό κομμάτι του Dangerous World Tour. Στο ντοκιμαντέρ "Living with Michael Jackson", ο Τζάκσον επίσης είπε ότι έγραψε το τραγούδι στο «Giving Tree» στο Neverland Ranch.

Μια εκτέλεση του "We Are the World" και του "Heal the World" από μια χορωδία έκλεισε το μνημόσυνο του Τζάκσον στο Staples Center στο Λος Άντζελες, στις 7 Ιουλίου 2009. Το τραγούδι εκτελέστηκε από τον Τζάκσον στο ίδιο μέρος μερικές μέρες νωρίτερα, όταν ετοιμαζόταν για το "This Is It" tour στο Λονδίνο μαζί με το "Dirty Diana". Η τραγουδίστρια της R&Β Κιάρα εκτέλεσε αυτό το τραγούδι προς τιμή του Τζάκσον στα 2009 BET Awards. Η Τζεννέτ ΜακΚάρντι εκτέλεσε αυτό το τραγούδι σε ντουέτο με τη Μπρίττανι Χάργκεστ του συγκροτήματος Jump5 για το νέο της άλμπουμ.

Το τραγούδι εκτελέστηκε στο μνημόσυνο για τον Τζέις Μπάλγκερ (ο οποίος δολοφονήθηκε στην ηλικία των 2 ετών), και ο Τζάκσον δώρισε το τραγούδι για να χρησιμοποιηθεί ως ύμνος του James Bulger Red Balloon Center, σχολείο για παιδιά με ειδικές ανάγκες και προβλήματα στην εκπαίδευση.
Ερνστ Μος

Ο Ερνστ Μος (γερμ. "Ernst Mosch") (1925 - 1999) υπήρξε Γερμανός μουσικός, συνθέτης και διευθυντής ορχήστρας. Ίδρυσε την μουσική ορχήστρα πνευστών με τίτλο "Original Egerländer Musikanten", και .
Παγκόσμιο Κύπελλο Συλλόγων 2010

To Παγκόσμιο Κύπελλο Συλλόγων 2010 (επισήμως: "FIFA Club World Cup UAE 2010 presented by Toyota") έγινε στο Άμπου Ντάμπι των Ηνωμένων Αραβικών Εμιράτων από τις 8 έως τις 18 Δεκεμβρίου του 2010. Ήταν η 7η διοργάνωση του Παγκοσμίου Κυπέλλου Συλλόγων της FIFA. Στον τελικό που έγινε στο στάδιο "Sheikh Zayed" η Ίντερ νίκησε με 3–0 τη ΤΠ Μαζεμπέ και κατέκτησε τον πρώτο τίτλο της.
Κυβέρνηση Γεωργίου Καφαντάρη 1924

Η Κυβέρνηση Γεωργίου Καφαντάρη 1924 (Φεβρουάριος – Μάρτιος 1924) διαδέχθηκε την Κυβέρνηση Ελευθερίου Βενιζέλου, όταν αυτή υπέβαλλε την παραίτησή της, στις 6 Φεβρουαρίου 1924. 
Η νέα κυβέρνηση (ο πρωθυπουργός της οποίας υποδείχτηκε από τον ίδιο τον Ελευθέριο Βενιζέλο) λειτούργησε με το ίδιο λίγο - πολύ υπουργικό σχήμα, αντικαθιστώντας μόνο τους υπουργούς που είχαν ταυτόσημη άποψη με αυτήν του Αλέξανδρου Παπαναστασίου για το "Πολιτειακό". Συγκεκριμένα, οι Μιχαλακόπουλος, Ρούσσος και Βαλαλάς, είχαν ταχτεί υπέρ της ανακήρυξης Αβασίλευτης Δημοκρατίας, χωρίς δημοψήφισμα, αλλά μόνο μέσω της ψήφισής της από την Εθνοσυνέλευση, άποψη την οποία υποστήριζε η Δημοκρατική Ένωση του Παπαναστασίου. Αντίθετα, ο νέος πρωθυπουργός, όπως εξάλλου και ο Βενιζέλος, υποστήριζε τη διενέργεια δημοψηφίσματος, και μάλιστα αυτή ήταν η πρώτη πράξη της νέας κυβέρνησης, την ίδια μέρα της ορκισης της.
Η ανακήρυξη της διενέργειας δημοψηφίσματος για την αλλαγή του καθεστώτος, την οποία αποδέχτηκε η Βουλή μετά από πολλές συνεδριάσεις, έγινε στις 27 Φεβρουαρίου 1924, ενώ, μόλις την προηγούμενη, 26 Φεβρουαρίου, η κυβέρνηση είχε λάβει την ψήφο εμπιστοσύνης του Σώματος (με 233 "ναι" και 106 "όχι").

Η κυβέρνηση Καφαντάρη έμεινε στην εξουσία 33 ημέρες μόνο. Οι παρεμβολές των στρατιωτικών που υποκινούνταν από το Θεόδωρο Πάγκαλο- για άμεση ανακήρυξη της Αβασίλευτης Δημοκρατίας από την Εθνοσυνέλευση - δυσχέραιναν το κυβερνητικό έργο, και ο Γεώργιος Καφαντάρης, στις 6 Μαρτίου, υπέβαλλε την παραίτησή του.
Δίαιος ο Μεγαλοπολίτης

Ο Δίαιος ο Μεγαλοπολίτης ήταν στρατηγός της Αχαϊκής Συμπολιτείας. Εκλέχθηκε το 146 π.Χ. και οδήγησε τους Αχαιούς στην τελική σύγκρουση με τους Ρωμαίους που σήμανε και την οριστική μετατροπή της Ελλάδας στην ρωμαϊκή επαρχία της Αχαΐας.
Μάχη του Άουστερλιτς

Η Μάχη του Άουστερλιτς, γνωστή επίσης ως η Μάχη των Τριών Αυτοκρατόρων αποτέλεσε την πιο λαμπρή νίκη του Ναπολέοντα, κατά την οποία ο Γάλλος αυτοκράτορας συνέτριψε ολοσχερώς τις δυνάμεις του Γ΄ Συνασπισμού.

Η μάχη έγινε κοντά στο χωριό Άουστερλιτς, περίπου 10 χλμ. νοτιοανατολικά της πόλης Μπρνο στη Μοραβία, περιοχή που ανήκε εκείνη την εποχή στην Αυστριακή Αυτοκρατορία (σήμερα αποτελεί τμήμα της Δημοκρατίας της Τσεχίας). Η μάχη αποτελεί αριστούργημα της πολεμικής τέχνης και μελετάται σε πολλές στρατιωτικές σχολές ανά τον κόσμο. Η γαλλική νίκη στο Άουστερλιτς οδήγησε στην κατάρρευση του Γ΄ Συνασπισμού. Στις 26 Δεκεμβρίου 1805 η Αυστρία και η Γαλλία υπέγραψαν τη Συνθήκη του Πρέσσμπουργκ, η οποία σήμανε την αποχώρηση της Αυστρίας από τον πόλεμο, επαναβεβαίωσε την ισχύ της Συνθήκης του Κάμπο Φόρμιο και της Συνθήκης της Λουνεβίλ, ανάγκασε την αυτοκρατορία των Αψβούργων να εκχωρήσει τμήματα του εδάφους της στους Γερμανούς συμμάχους του Ναπολέοντα, και καθόρισε αποζημίωση 40.000.000 γαλλικών φράγκων στους Γάλλους από τους ηττημένους Αψβούργους. Στα ρωσσικά στρατεύματα επιτράπηκε να υποχωρήσουν ανεμπόδιστα στο πάτριο έδαφος.

Η νίκη στο Άουστερλιτς οδήγησε επίσης στη δημιουργία της Συνομοσπονδίας του Ρήνου, μιας ένωσης γερμανικών κρατιδίων υπό γαλλική κηδεμονία στην ουσία, που προοριζόταν να παίξει το ρόλο αμυντικού εδαφικού αναχώματος ανάμεσα στη Γαλλία και την Κεντρική Ευρώπη. Το 1806 η Αγία Ρωμαϊκή Αυτοκρατορία έπαψε να υπάρχει, όταν ο αυτοκράτοράς της, Φραγκίσκος Β΄, κράτησε τον τίτλο Φραγκίσκος Α΄ της Αυστρίας ως μοναδικό του τίτλο. Ωστόσο, αυτές οι επιτυχίες του Ναπολέοντα δεν κατάφεραν να οδηγήσουν την ευρωπαϊκή ήπειρο σε μακρά περίοδο ειρήνης. Οι ανησυχίες της Πρωσσίας για την αυξανόμενη γαλλική επιρροή στην Κεντρική Ευρώπη αποτέλεσαν τη σπίθα για τον Πόλεμο του Δ΄ Συνασπισμού το 1806.
Σωτήρης Βλαχοστάθης

Ο Σωτήρης Βλαχοστάθης (Πάτρα 6 Μαρτίου 1985) είναι Έλληνας αθλητής της πετοσφαίρισης και διεθνής στο μπιτς βόλεϊ.

Είναι αθλητής της Παναχαϊκής στην πετοσφαίριση. Ξεκίνησε από τα τμήματα υποδομής και συνεχίζει έως σήμερα. Παράλληλα είναι αθλητής του Μπιτς βόλεϊ και μέλος της εθνικής ομάδας μπιτς βόλεϊ.
Νίκος Ρουμελιώτης

Ο Νίκος Ρουμελιώτης (Πάτρα 12 Οκτωβρίου 1978), είναι Έλληνας διεθνής αθλητής της πετοσφαίρισης.

Ξεκίνησε το βόλεϊ από την Ε.Α. Πατρών το 1990 και έως το 2001 που πήρε μεταγραφή στην Κάλιαρι όπου αγωνιζόταν στην Α2 του Ιταλικού πρωταθλήματος. Την επόμενη χρονιά επέστρεψε στην ΕΑΠ έως το 2006 που πήγε στον Ολυμπιακό. Με την ΕΑΠ ξεκίνησε παίζοντας στην Β΄εθνική ανέβηκε Α2 και στην Α1 το 1999. 

Στον Ολυμπιακό ο Ρουμελιώτης κατέκτησε ένα πρωτάθλημα κι ένα κύπελλο (νταμπλ) το 2009. Επόμενος σταθμός του ήταν ο Άρης θεσσαλονίκης έως το 2011 που αποχώρησε από τον Άρη . Την αγωνιστική περίοδο 2012-13 πήρε μεταγραφή για την Παναχαϊκή και την Α2 εθνική, μάλιστα ανέλαβε μαζί με τον αδελφό του την οργάνωση του τμήματος πετοσφαίρισης.

Με την εθνική ομάδα έχει πάνω από 300 συμμετοχές, αγωνίστηκε πρώτη φορά το 1998 ενώ από το 2006 είναι ο αρχηγός της. Με την εθνική ήταν 5ος στους Ολυμπιακούς Αγώνες του 2004, 5ος στο Ευρωπαϊκό Λιγκ το 2007, καθώς επίσης και 7ος στο Παγκόσμιο Πρωτάθλημα το 2002 στην Αργεντινή.

Είναι παντρεμένος με την επίσης διεθνή αθλήτρια της πετοσφαίρισης Βάσω Καραντάσιου.
Νίκος Παπάζογλου

Ο Νίκος Παπάζογλου (Θεσσαλονίκη, 20 Μαρτίου 1948 - 17 Απριλίου 2011) ήταν Έλληνας τραγουδιστής, τραγουδοποιός, μουσικός και δισκογραφικός παραγωγός.
Γιώργος Κοτσιλιάνος

Ο Γιώργος Κοτσιλιάνος (Πάτρα 13 Δεκεμβρίου 1982), είναι Έλληνας αθλητής της πετοσφαίρισης, πρωταθλητής Ελλάδος και διεθνής στο μπιτς βόλεϊ.

Είναι αθλητής του Παναθηναϊκού όπου μεταγράφηκε το 2011 από την Παναχαϊκή Γ.Ε..

Στο μπιτς βόλεϊ ο Κοτσιλιάνος είναι δύο φορά πρωταθλητής Ελλάδας (2010, 2011) και δύο φορές φιναλίστ με συμπαίκτη τον Δημήτρη Σουλτανόπουλο. Το 2010 αναδείχτηκε πρωταθλητής Ελλάδος στο μπιτς βόλεϊ όταν με συμπαίκτη τον Μάνο Ξενάκη νίκησαν στον τελικό το ζευγάρι Δημήτρη Αποστόλου/Φερνάντο Μπιλλήρη με 2-1. 

Στην εθνική ομάδα μπιτς βόλεϊ αγωνίζεται με συμπαίκτες τους Ζουπάνη και Ξενάκη. Επίσης είναι 2 φορές διεθνής με την εθνική ομάδα πετοσφαίρισης.
Αντώνης Κοβάτσεφ

Ο Αντώνης Κοβάτσεφ είναι Έλληνο-Βούλγαρος διεθνής αθλητής της πετοσφαίρισης.

Τα πρώτα χρόνια της καριέρας του στο βόλεϊ αγωνιζόταν σαν διαγώνιος για να αλλάξει θέση σε ακραίος τα τελευταία χρόνια. Ξεκίνησε στην Πόζαρτσικ το 1986 και το 1998 πήρε την μεγάλη μεταγραφή για την Λέφσκι Σόφιας. Το 1990 ήρθε στην Ελλάδα για τον Ιωνικό Ν.Φ. και μετά από δύο χρόνια στον Κτησιφών πήρε μεταγραφή για τον Παναθηναϊκό.

Στον Παναθηναϊκό έκανε μεγάλη καριέρα κι αγωνίστηκε στην ομάδα έξι χρόνια από το 1993 έως το 2000 με μια διακοπή το 1997 που πήγε στην Ιταλική Νάπολι. Με την ομάδα του Παναθηναικού ήταν πρωταθλητής Ελλάδος το 1995 και το 1996. 

Μετά τον Παναθηναϊκό πήγε στον ΠΑΟΚ έως το 2003 εκτός ένα εξάμηνο που έπαιξε στην Ολυμπιάδα. Το 2003 πήρε μεταγραφή για την Α.Ε. Νίκαι και την επόμενη χρονιά για το Παγκράτι και το 2005 την Ανόρθωση και την Γαλλική Μονπελιέ, το 2007 στον Ηρακλή όπου κατέκτησε για 3η φορά το πρωτάθλημα .Από το 2009 αγωνίζεται στην Παναχαϊκή και την Α2.

Με την εθνική Ελλάδας έχει 80 συμμετοχές. Αδελφός του είναι ο Σάββας επίσης διεθνής με την εθνική Ελλάδος.